open-index/open-wikipedia-markdown huggingface dataset:
Simon Dyson

**Simon Dyson** (født 21. desember 1977) er en engelsk golfspiller på Europatouren.

Dysons karriere skjøt fart i 1999 da han tok annenplassen i det engelske amatørmesterskapet og vant det finske amatørmesterskapet. Samme år var han med på det britisk-irske laget i Walker Cup, før han ble profesjonell i september. I 2000 toppet han Order of Merit på Asiatouren etter å ha vunnet tre turneringer, og ble også kåret til *Rookie of the Year*. Dette året spilte han også noen få turneringer på Europatouren.

Siden 2001 har Dyson hovedsakelig spilt på Europatouren, og har vært blant de 100 beste på tourens Order of Merit fire ganger. I mars 2006 vant han sin første tittel på Europatouren, i Enjoy Jakarta HSBC Indonesia Open, og fulgte dette opp med en seier i KLM Open etter omspill.

## Meritter
### Seire på Europatouren
* 2011: Irish Open, KLM Open
* 2009: KLM Open, Alfred Dunhill Links Championship
* 2006: Enjoy Jakarta HSBC Indonesia Open, KLM Open

## Eksterne lenker
* 
*
Ward County (Nord-Dakota)

**Ward County** er et fylke i den amerikanske delstaten Nord-Dakota. Det ligger i de nordvestlige delene av staten og grenser mot Renville County i nord, McHenry County i øst, McLean County i sør, Mountrail County i vest og mot Burke County i nordvest.

Ward Countys totale areal er  km² hvorav 112 km² er vann. I 2006 hadde fylket  innbyggere, og administrasjonssenteret ligger i byen Minot, som også er fylkets største by.

Fylket ble grunnlagt 14. april 1885 og fikk formelle rettigheter (organisert) 23. november 1885.

## Referanser


## Eksterne lenker
*
McHenry County (Nord-Dakota)

**McHenry County** er et fylke i den amerikanske delstaten Nord-Dakota. Det ligger i de nordlige delene av staten og grenser mot Bottineau County i nord, Pierce County i øst, Sheridan County i sørøst, McLean County i sørvest, Ward County i vest og mot Renville County i nordvest.

McHenry Countys totale areal er 4 951 km² hvorav 97 km² er vann. I 2000 hadde fylket 5 987 innbyggere og administrasjonssenteret ligger i byen Towner.
## Eksterne lenker
*
Pierce County (Nord-Dakota)

**Pierce County** er et fylke i den amerikanske delstaten Nord-Dakota. Det ligger i de nordlige delene av staten og grenser mot Rolette County i nord, Towner County i nordøst, Benson County i øst, Wells County i sørøst, Sheridan County i sørvest, McHenry County i vest og mot Bottineau County i nordvest.

Pierce Countys totale areal er 2 803 km² hvorav 167 km² er vann. I 2010 hadde fylket 4 357 innbyggere og administrasjonssenteret ligger i byen Rugby som også er den største byen i fylket. 
## Eksterne lenker
*
Johan Alnes

**Johan Alnes** (født 3. januar 1947) er en norsk politiker (Ap). Han var ordfører i Ås kommune i seks perioder, fra 1991 inntil han i 2015 ble etterfulgt av partifellen Ola Nordal.

Bortsett fra Alnes' første periode som ordfører, har han alltid blitt valgt uten motkandidat.

## Referanser
Siobhán Donaghy

**Siobhán Donaghy** (født 14. juni 1984 i London) er en engelsk sangerinne og låtskriver, mest kjent som tidligere medlem i bandet Sugababes. 

Hun begynte å interessere seg mer for alternativ rock enn for soulmusikk. I november 2003 utgav hun albumet *Revolution In Me*. Hennes nye album *Ghosts* kom ut i juni 2007.

Etter liten radiooppmerksomhet falt hennes album ut fra hitlistene i England fra en 92.-plass den første uken. Hun fikk dog en del medieomtale.

## Eksterne lenker
* 
* 
* 
*
LO Stat

**LO Stat** er et av de to kartellene i LO (det andre er LO Kommune). Det ble opprettet 13. september 1939 under navnet Statstjenestemannskartellet, men endret navn 1. januar 1996. De første medlemsforbundene var Norsk Postforbund, Norsk Lokomotivmannsforbund, Norsk Kommuneforbund, Norsk Telegraf og Telefonforbund og Norsk Jernbaneforbund.

Kartellet er en hovedsammenslutning av LO-forbund som organiserer arbeidstakere i staten og i virksomheter knyttet til Arbeidsgiverforeningen Spekter, og ledes av  Elisabeth Steen som ble valgt til leder i 2024 etter Egil André Aas. LO Stat har i dag 17 medlemsforbund med ca. 100 000 medlemmer (2021). Norsk Tjenestemannslag er det største forbundet i LO Stat. Det ledes av Kjersti Barsok.

Medlemsforbundene i LO Stat pr. 1. juli 2021 er: CREO - forbundet for kunst og kultur, EL & IT Forbundet, Fagforbundet, Fellesforbundet (FF), Forbundet for Ledelse og Teknikk (FLT), Fellesorganisasjonen (FO), Handel og Kontor i Norge, Industri Energi, Norsk Arbeidsmandsforbund (NAF), Norsk Fengsels- og Friomsorgsforbund (NFF), Norsk Jernbaneforbund (NJF), Norsk Lokomotivmannsforbund (NLF), Norsk Manuellterapeutforening, Norges offisers- og spesialistforbund (NOF), Norsk Sjøoffisersforbund, Norsk Tjenestemannslag (NTL), Skolenes Landsforbund (SL). Norsk Transportarbeiderforbund var medlem som eget forbund fram til 2019 da forbundet bl nedlagt og gikk inn i Fellesforbundet.

## Se også
* Landsorganisasjonen i Norge
* Statstjenestemannskarellet - Store norske leksikon

## Referanser


## Eksterne lenker
* 
*
Mountrail County

**Mountrail County** er et fylke i den amerikanske delstaten Nord-Dakota. Det ligger i den nordvestlige delen av staten og grenser mot Burke County i nord, Ward County i øst, McLean County i sørøst, Dunn County i sør, McKenzie County i sørvest og mot Williams County i vest.

Mountrail Countys totale areal er 5 027 km² hvorav 303 km² er vann. I 2000 hadde fylket 6 631 innbyggere og administrasjonssenteret ligger i byen Stanley.

## Referanser


## Eksterne lenker
*
Postkom

**Norsk Post- og Kommunikasjonsforbund** (forkortet **Postkom**) var et fagforbund som ble opprettet i 2000 etter en sammenslåing av Norsk Postforbund og Den norske Postorganisasjon.

Forbundet organiserte vel 22&nbsp;100 arbeidstakere innenfor salg, service, ledelse, administrasjon OTS-personale, det vil si personale som arbeidet med omdeling, transport og sortering, samt renholdsbetjenter og teknisk personale i Posten Norge. I tillegg kom arbeidsledelsen innenfor de nevnte områder. Forbundet organiserte også arbeidstakere fra yrkesgrupper i Den norske Bank, Bankenes BetalingsSentral, ISS og Lindorff Accounting AS. Postkom var tilsluttet Landsorganisasjonen i Norge (LO) og LO Stat.

Norsk Post- og Kommunikasjonsforbund baserte seg på kollektive avtaler og løsninger.

Norsk Postforbund og Den norske Postorganisasjon prøvde allerede i 1989 å slå seg sammen, men det var et lite flertall i mot i NPF. I 1998 ble det arrangert ekstraordinært landsmøte i begge foreningene, og de gikk enstemmig inn for å slå seg sammen.

Fra 1. januar 2020 ble Postkom en del av Fagforbundet.

## Referanser


## Eksterne lenker
* Postkom
Cattolica

**Cattolica** er en by i Rimini-provinsen i Italia med 16&nbsp;023 innbyggere. Cattolica er en populær badeby ved Adriaterhavskysten og er reisemål for mange europeere. 

## Referanser


## Eksterne lenker
*
Styracosaurus

* *Styracosaurus albertensis* (type)
* *Styracosaurus ovatus*
* *Styracosaurus parksi*

***Styracosaurus*** var en slekt med dinosaurer som tilhørte kragedinosaurene. Den liknet på mange måter på sin mer kjente skektning *[[Triceratops]]*, men hadde en mer utpreget piggete krage, var mindre av størelse og en levde på et tidligere tidspunkt enn sin mer kjente slektning. 

*Styracosaurus* hadde seks spisse horn som stod opp fra hodeskjoldet og ett horn på snuten. Den var en planteeter og gravde trolig i jorden. 

## Eksterne lenker
*
John Senden

**John Senden** (født 20. april 1971) er en australsk golfspiller. Han er født i Brisbane i Queensland og ble profesjonell i 1992.

Senden har spilt golf over hele verden. Han var fast spiller på PGA Tour of Australasia og har tilbrakt tid som spiller i Asia. I Europa vant han to ganger på Challenge-touren i 1998 og var medlem av Europatouren fra 1999 til 2001. I 2002 ble han medlem av den amerikanske PGA-touren, der han tok sin første seier 16. juli 2006 i John Deere Classic.

## Eksterne lenker
*
Scott Young

**Scott Alexander Young** (1918–2005) var en canadisk forfatter og sportsjournalist, og faren til canadiske musikeren Neil Young.  Han er medlem i NHLs Hall of Fame i Toronto i Canada. Gjennom sin karriere har han en produksjon på 45 bøker, inkludert skjønnlitterære romaner for både voksne og ungdom.

## Liv og virke
Faren Percy Young var baseballspiller på deltid og moren Jean Ferguson Paterson var lærer. 

Young startet karrieren som journalist i Winnipeg Free Press i 1936. I 1940-årene arbeidet han for Canadian Press og skrev mest sportsartikler. Under andre verdenskrig var han krigskorrespondent for Canadian Press fra 1942 til 1943. Deretter tjenestegjorde han i den canadiske marinen resten av krigen.

Young var gift tre ganger og hadde syv barn og stebarn. I sitt første ekteskap med Edna «Rassy» Ragland fikk han sønnen Neil og Bob. Senere fikk han blant andre datteren Astrid som ved flere anledninger har opptrådt som bakgrunnsanger for broren Neil, blant annet på Kalvøya ved Oslo i 1997.

Young ble først kjent som sportsjournalist og ishockeykommentator for CBC Television i 1950-årene da han var anker for TV-programmet *Hockey Night in Canada*. Senere skrev han mer enn 40 bøker, deriblant en rekke ishockeybiografier, men også den selvbiografiske *Neil and Me* hvor han forteller om hvordan det er å være faren til en verdensstjerne. Han fulgte sønnen mye på turneer, og gir blant annet intervjuer i Jim Jarmusch' film *[[Year of the Horse]]* fra 1997 hvor de fulgte Neil og Crazy Horse på turne.

Young ble tatt opp i ishockeyens Hall of Fame i 1988 sammen med blant andre ishockeylegenden Bobby Hull, i en seremoni hvor også ishockeyentusiasten Neil Young var til stede.

Han døde i 2005 i Kingston i Ontario i en alder av 87. Sønnen Neils film *Heart of Gold* fra 2006 og albumet *Prairie Wind* som kom ut rett før Scott Youngs død, er begge tilegnet ham.

## Referanser


## Eksterne lenker
* Intervju på CBC med Scott Young fra 1994
Gemmano

**Gemmano** er en liten landsby i Concadalen ved foten av Appenninene. Her finner man Onfernogrotten som ble oppdaget i 1916. Grotten er rundt 750m lang.

## Referanser


## Eksterne lenker
*
Terri Irwin

**Terri Raines Irwin** (født 1964) er en amerikanskfødt naturviter, og er enke etter den avdøde australske naturviteren Steve Irwin. Hun eier Australia Zoo i Beerwah i Queensland i Australia. Sammen med Steve var hun programleder for *[[Krokodillejegeren]]* (*The Crocodile Hunter*) som var deres uvanlige naturdokumentarserie samt i avleggerne *Crocodile Hunter Diaries* og *Croc Files*.

## Referanser


## Eksterne lenker
* 
*
Malaysian Open

**Malaysian Open** er en golfturnering som ble arrangert for første gang i 1962. Siden 1999 har turneringen vært del av Europatouren, som begynte å ekspandere i Asia i 1989 og nå arrangerer turneringer i Asia gjennom mesteparten av den nordlige vinteren. Malaysian Open har også offisiell status på Asiatouren og har hatt flere sponsornavn gjennom tidene.

## Vinnere

## Eksterne lenker
* 
* Profil på EuropeanTour.com
Olav Trygvason (dikt)

**«Olav Trygvason»** er et dikt i form av en nasjonal romanse, skrevet av Bjørnstjerne Bjørnson i 1861. De fleste husker diktet enten fra første verselinje i første strofe: «Brede seil over Nordsjø går», eller siste i samme strofe, «Kommer ikke Olav Trygvason?» Diktet er også blitt populært som mannskorsang til musikk av Friedrich Reissiger (1864).

## Bakgrunn
Diktet er en del av Bjørnsons lyriske diktning. Francis Bull skrev «I fem korte vers er der gitt oss et utsyn over Norges skjebne i århundrer; fra anslagets prakt, med lysning av sagatidens glans over vikingskipenes brede seil, er vi ført til den århundrelange stillhet, hvor havet i store måneskinnsklare netter synger sin vemodige sang om fortidens svunne herlighet.»

Bjørnson selv fortalte at linjen «brede seil over Nordsjø går» falt ham inn under kjøreturen fra Ariccia tilbake til Roma. I septembervarmen døste han, konen, den lille sønnen Bjørn Bjørnson, samt kusken i den duvende vognen, mens muldyret travet bedagelig av sted over de åpne markene mot Roma. Francis Bull mente at det var vognene med vintønner som ble fraktet over markene, beskyttet under digre solseil, som ledet Bjørnsons tanker til «brede seil».

## Innhold
Bjørnson utelater det mest dramatiske ved hendelsen, selve slaget ved Svolder hvor kong Olav Tryggvason dør ved å kaste seg på sjøen etter å ha kjempet mot en overveldende overmakt da hans krigsskip «Ormen Lange» ble erobret.

Isteden oppholder Bjørnson seg med de som ikke deltok i slaget, skipene som i uvisse seilte forbi fienden, styrkene til kongene av Sverige og Danmark, foruten Eirik jarl. Diktet handler om uroen til høvdingen Erling Skjalgsson og mennene hans mens de venter på at kongen skal komme etter: «Kommer ikke Olav Trygvason?» Allerede i første strofe kommer Erlings uro til syne, og utvikler seg til angst, så sorg og til slutt til stillhet: «Fallen er Olav Trygvason.»

## Teksten

## Stiltrekk
De mørke vokalene, a og o, er sorgfulle. Verbene dominerer diktet: *speider, går, står, steg, tagen, fallen*. Som i sagalitteraturen er adjektivene få. Strofene er bygd opp av enjambement hvor en verselinje begynner og blir avsluttet i den følgende, og skaper en rytmisk, sangbar takt i diktet. Rimflettingen forsterker diktets uro. Det åpner med parrim, men følges deretter av tre rimløse linjer, men regelmessigheten kommer til syne i omkvedet.

Diktet «Olav Trygvason» inneholder pathos, følelser og dramatikk i en streng, klassisk form.

## Innspillinger

## Referanser
Benson County

**Benson County** er et fylke i den amerikanske delstaten Nord-Dakota. Det ligger i de sentrale delene av staten og grenser mot Towner County i nord, Ramsey County i nordøst, Nelson County i øst, Eddy County i sørøst, Wells County i sørvest og mot Pierce County i vest.

Benson Countys totale areal er  km² hvorav 151,95 km² er vann. I 2014 hadde fylket   innbyggere og administrasjonssenteret ligger i byen Minnewaukan.

## Historie
Fylket ble opprettet i 1879 ved territorial lovgivning, fikk offisiell status i 1883 og fra 6. juni 1884 var de kommunale myndighetene på plass. Benson County har fått navn etter B.W. Benson, en lovgiver for Dakotaterritoriet på den tiden.

## Referanser


## Eksterne lenker
*
Hamar Taekwondoklubb

**Hamar taekwondoklubb** ble startet 1983 av Svein O. Rui, og holder nå sine treninger i kampsportsalen på Espern Aktivitetsenter i Hamar. Klubben er medlem av både Traditional Taekwondo Union og World Taekwondo Federation. Flere av medlemmene er på landslaget. 

Klubbens mester er Are Simensen, som har svart belte av 4. dan.

Hamar Taekwondo klubb er klubben i Norge med flest gullmedaljer fra Norges cup, Østlandscup og Norgesmesterskap.
Wells County (Nord-Dakota)

**Wells County** er et fylke i den amerikanske delstaten Nord-Dakota. Det ligger i de sentrale delene av staten og grenser mot Benson County i nord, Eddy County og Foster County i øst, Stutsman County i sørøst, Kidder County i sør, Sheridan County i vest og mot Pierce County i nordvest.

Wells Countys totale areal er  km² hvorav 50 km² er vann. I 2006 hadde fylket  innbyggere og administrasjonssenteret ligger i byen Fessenden.

Fylket ble opprettet som Gingras County 4. januar 1873 fra Buffalo County og fikk fulle rettigheter (organisert) 28. august 1884.

## Referanser


## Eksterne lenker
*
Mallorca Classic

**Mallorca Classic** er en golfturnering på Europatouren som ble arrangert for første gang i 2003. I 2006 er Mallorca Classic sesongens siste turnering før Volvo Masters, og derfor spillernes siste sjanse til å nå de 116 øverste plassene på Order of Merit som gir spillerett for neste sesong.

## Vinnere
Aburaakago

**Aburaakago** er en type yōkai fra den japanske mytologien, som viser seg i form av et barn. De holder seg ofte i nærheten av lamper for å få tak i oljen, og er ofte ledsaget av en eller flere ildkuler.
Cadillac BLS

**Cadillac BLS** er en premium-sedan. Sammen med Saab 9-3 Sport Sedan er den basert på Opel Vectra C. Bilen ble produsert ved Saabs produksjonsanlegg i Trollhättan, og var ment for det europeiske markedet. Produksjonen ble stanset i 2009 på grunn av lave salgstall.

## Referanser
Stutsman County

**Stutsman County** er et fylke i den amerikanske delstaten Nord-Dakota. Det ligger i de sentrale delene av staten og grenser mot Foster County i nord, Griggs County i nordøst, Barnes County i øst, LaMoure County i sørøst, Logan County i sørvest, Kidder County i vest og mot Wells County i nordvest.

Stutsman Countys totale areal er  km² hvorav 199 km² er vann. I 2006 hadde fylket  innbyggere og administrasjonssenteret ligger i byen Jamestown som også er fylkets største by.
## Eksterne lenker
*
LaMoure County

**LaMoure County** er et fylke i den amerikanske delstaten Nord-Dakota. Det ligger i de sørøstlige delene av staten og grenser mot Stutsman County i nord, Barnes County i nordøst, Ransom County i øst, Dickey County i sør, McIntosh County i sørvest og mot Logan County i vest.

LaMoure Countys totale areal er 2 981 km² hvorav 9 km² er vann. I 2000 hadde fylket  innbyggere og administrasjonssenteret ligger i byen LaMoure.

LaMoure County ble opprettet i 1873 og fikk formell status i 1881.

## Referanser


## Eksterne lenker
*
Legitim

**Legitim** (av latin *lex* / *legis* = lov) betyr rettmessig. Ordet brukes om noe eller noen som oppfyller krav i bestemte juridiske rettsregler, og/eller oppfyller vilkår i visse andre sosiale normer.

Sammen med ordet legitim hører bl.a. verbet *å legitimere*, substantivene *legitimitet* og *[[legitimasjon]]* samt motsetningen *illegitim*.

Ordet brukes om for eksempel *legitime interesser*, og betegner da interesser som kan bli åpent forsvart og begrunnet med rettsregler eller andre anerkjente regler.

Uttrykket *legitim arving* kan betegne dels en som er den riktige arving etter lov eller testament, dels en som blir anerkjent som en persons etterkommer. *Illegitim* brukes i slik sammenheng ofte om en utenekteskapelig etterkommer.

Uttrykket *legitime krav* er brukt om krav som anses velbegrunnet i rettsregler eller andre regler. 

Å *legitimere* kan bety å gi en begrunnelse ut fra slike regler. 

Å *legitimere seg* kan bety å dokumentere sin person og sitt navn ved et offisielt utstedt dokument som pass eller førerkort. Slike dokumenter kalles «legitimasjon».
Hedmark Teater

**Hedmark Teater** ble opprettet i 1987, med regionsstatus fra 1. januar 1995. Teateret bygger på en desentralisert modell og har regionkontorer i Hamar, Kongsvinger og Tynset. Administrasjonen, inklusive teatersjefen, har kontor på Hamar, men teateret har ingen fast scene, da det turnerer i innlandet. Hedmark teater produserer og spiller både åpne forestillinger og skoleforestillinger og samarbeider med andre teaterlag og grupper, blant annet Turnéorganisasjonen og kunstbanken. Hvert år arrangeres «Skippertak» – en teatermønstring for barn og unge.

Fra 1. april 2010 ble teateret overdratt til Teater Innlandet.

## Eksterne lenker
* Hedmark Teater i Scenewebarkivet
*Hjemmeside
Atlantic Beach (Nord-Carolina)

**Atlantic Beach** er en amerikansk by i Carteret County, Nord-Carolina med en befolkning på 1781 (2000).

## Referanser


## Eksterne lenker
*
Dag Halvorsen (1975)

**Dag Halvorsen** (født 23. mai 1975) er en norsk fotballspiller som spiller for Kjelsås. Halvorsen har spilt for Kjelsås i hele sin karriere, og passerte i kampen borte mot Groruddalen (24. juni 2006), 300 spilte kamper for A-laget. Halvorsen er spiss, og er i tillegg til spiller, daglig leder i Kjelsås Fotball.

## Eksterne lenker
* Profil hos altomfotball.no
3LW

**3LW**, et akronym for **Three Little Women**, var en amerikansk jentegruppe som ble etablert i 1999. De tre opprinnelige medlemmene i gruppa var Adrienne Bailon, Kiely Williams og Naturi Naughton.

Gruppas debutalbum, *3LW*, ble gitt ut av Sony Music Entertainment i november 2000, og inneholdt blant andre sangene «Playas gonna play» og «No more (Baby Ima Do Right)», som de oppnådde en viss suksess med. De stod for en mer avslappet soulmusikk med tydelige hiphop-elementer. 

I 2002, kort tid før albumet *A Girl can Mack* kom ut, forlot Naughton bandet etter at hun, ifølge henne selv, hadde blitt dårlig behandlet. Hun hevdet at hun hadde blitt forsøkt presset til å innlede et forhold til en mannlig bakgrunnsanger. I 2002 utgav Williams og Bailon utgav albumet *Naughty or Nice?*, som inneholdt julesanger. I 2003 ble Jessica Benson tatt inn som et nytt medlem. 

Williams og Bailon har også spilt i filmen *[[Cheetah Girls]]*.

## Diskografi
**3LW* 2000
**A Girl Can Mack* 2002
**Naughty or Nice* 2002
**Point of No Return* 2006

## Referanser


## Eksterne lenker
* 
* 
*
Griggs County

**Griggs County** er et fylke i den amerikanske delstaten Nord-Dakota. Det ligger i de østlige delene av staten og grenser mot Nelson County i nord, Steele County i øst, Barnes County i sør, Stutsman County i sørvest, Foster County i vest og mot Eddy County i nordvest.

Griggs Countys totale areal er 1 855 km² hvorav 20 km² er vann. I 2000 hadde fylket 2 754 innbyggere, og administrasjonssenteret ligger i byen Cooperstown og det er også fylkets største by.

Fylket ble grunnlagt 18. februar 1881 og fikk formelle rettigheter (organisert) 16. juni 1882.

## Referanser


## Eksterne lenker
*
El 1

**El 1** er et elektrisk lokomotiv som var i tjeneste hos NSB fra 1922 til 1973.  Det ble brukt på banene fra Oslo V og vestover.

## Teknisk beskrivelse

Lokomotivtypen er i slekt med det tyske type E 71 og det svenske Oc. Det har to 2-akslede boggier der en motor i hver driver en blindaksel som via kobbelstenger er forbundet med hver av de fire drivhjulene i hver boggi. I 1986 gjorde maskinen sine siste turer i godstog på Rjukanbanen. 

Foran hvert førerrom er elektromotorene plassert under et «panser». Mellom førerrommene er effektbryter, transformator og reguleringsutstyr plassert. De to elektromotorene yter tilsammen 940 hk. Transformatoren kan yte 600 kVA kontinuerlig. Lokomotivet veier 61 tonn, og toppfarten er 70 km/t.

## Anskaffelse og drift

Loktypen var NSBs første elektriske loktype og ble anskaffet for Oslo V&ndash;Brakerøya (rett før Drammen) som ble høytidelig åpnet for elektrisk drift 27. november 1922. Allerede fra 18. juni ble lokene brukt mellom Oslo V og Asker. På grunn av manglende nye bruer over Drammenselven kunne de elektriske lokene kjøres kun fram til Brakerøya stasjon, der lettere damplok (f.eks. type 21) overtok togene den siste biten inn til Drammens stasjon. Fra 6. mai 1930 kunne de elektriske lokene kjøre helt fram til Drammen stasjon.

Etter hvert som elektrifisering av det vestlige banene skred fram, ble bruken av El 1 utvidet tilsvarende: Drammen&ndash;Kongsberg i 1929, Kongsberg&ndash;Hjuksebø og Notodden&ndash;Borgestad i 1936, Nordagutu&ndash;Lunde i 1942, Lunde&ndash;Neslandsvatn i 1943, Marnardal&ndash;Sira og Skien G&ndash;Eikonrød i 1944, Kristiansand&ndash;Marnardal i 1946, Neslandsvatn&ndash;Nelaug i 1948, Nelaug&ndash;Kristiansand og Borgestad&ndash;Brevik i 1949, Sira&ndash;Egersund i 1950, Egersund&ndash;Stavanger i 1956 (dvs. hele Sørlandsbanen mellom Oslo og Stavanger fullført elektrisk), Eidanger&ndash;Larvik i 1956, Larvik&ndash;Drammen og Skoppum&ndash;Horten i 1957 og til slutt Hokksund&ndash;Hønefoss i 1959.  

Med elektrifiseringen av Sørlandsbanen kom også de første lokene av type El 8 i 1940 og fra 1951 også El 11. Disse nyere loktypene overtok mer og mer i de viktigste persontogene. Bruken av El 1 ble derfor mer og mer lokale godstog, og etter hvert heller ikke de tyngste godstogene da El 13 fra 1959 kom på det vestlige nettet. Likevel gikk El 1 i noen lokale persontog nesten helt til slutten av driftstiden, f.eks. Notodden&ndash;Hjuksebø og Larvik&ndash;Eidanger. Loktypen var godt egnet til skifting og ble derfor mye brukt i det som kalles arbeidende godstog som satte ut og inn godsvogner på de mange stasjonene som fram til 1973 hadde stykkgodsekspedision (avløst av Linjegods). Driftsbasene for El 1 var Oslo V, Drammen, Kristiansand og Stavanger.

## Bevarte lokomotiver

To lok er bevart, Nr 2001 og 2011, begge hos Norsk Jernbanemuseum.

## Referanser
Yōkai

**Yōkai** (妖怪, «ånder» eller «fabelvesen») er en type *[[obake]]*, skapninger fra japansk mytologi som varierer fra de onde oni til de slue kitsune eller snøkvinnen Yuki-onna. Noen er delvis dyr og delvis menneskelig, som f.eks. kappa og tengu). Yōkai har overnaturlige krefter, og møter med mennesker kan få fatale utfall (for menneskene). 

En av de aller mest innflytelsesrike kildene til vårt inntrykk av yōkai i dag, er arbeidene til Toriyama Sekien.

## Typer
*Yōkai* eksisterer i mange ulike former i den japanske mytologien:

### Dyreånder
I Japan finnes det mange dyr som blir sett på som innehavere av magiske evner. De fleste av disse er *henge* (変化), hamskiftere, som ofte imiterer mennesker, i hovedsak kvinner.  Noen av de mest kjente dyreyōkai er:
* *[[Tanuki]]*
* *[[Kitsune]]* (rever)
* Villsvin
* *Hebi*, (slanger)
* *[[Mujina]]*
* Katter (kalt* [[bakeneko]]* eller *[[nekomata]]* når de får sine magiske krefter)
* *[[Ōkami]]*, (ulver)
* *[[Tsuchigumo]]* (kjempeedderkopper)

### Oni
En av de mest kjente skikkelsene i japansk mytologi er *[[oni]]*, som er en slags troll som holder til i fjellene, vanligvis med rød, blå, brun eller svart hud, to horn på hodet, og en bred munn med skarpe tenner, i tillegg til å være kledd i et lendeklede av tigerskinn. De bærer ofte jernklubber eller store sverd. Oni blir oftest beskrevet som onde.

### Tsukumogami
*[[Tsukumogami]]* er vanlige husholdningsartikler, som har blitt levende i forbindelse med deres hundreårsdag.  Dette kan f.eks. være *[[bakezouri]]* (stråsandaler), *[[karakasa]]* (gamle paraplyer), *[[kameosa]]* (gamle sakekrukker), og *morinji-no-kama* (tekjeler).

### Menneskelige ånder
Mange yōkai var opprinnelig vanlige mennesker, som er blitt forvandlet til noe forferdelig og grotesk.  *[[Futakuchi-onna]]* (二口女), får en ekstra munn i bakhodet, som inntar måltider ved å bruke kvinnens hår som en slags fangarmer. Denne tilstanden skyldes en kvinnes ekstreme bekymring over sin figur, og er bare ett av mange eksempler på ekstreme følelser som forårsaker overnaturlige endringer av mennesker. Andre eksempler på menneskelige yōkai er *[[rokuro-kubi]]* (mennesker som kan forlenge halsen om natten), *[[ohaguro-bettari]]* (en skikkelse, vanligvis en kvinne, som snur seg for å avsløre et ansikt bestående kun av en mørk munn), *dorotabou* (det gjenoppståtte liket av en bonde, som hjemsøker sitt misbrukte landområde), og mange fler.

### Diverse
Det er uendelig mange *yōkai* som er for bisarre til å passe inn i noen kategori. Eksempler er *[[abura-zumashi]]*, en ånd med et hode som minner om en potet eller stein, og som drikker olje; amikiri, en skapning viss eneste mening med dens eksistens er å kutte opp myggnetting; og ushioni, en kudemon som av og til blir beskrevet å ha kropp som en gigantisk edderkopp.

## Referanser


## Eksterne lenker
*
Kjelsås Fotball

**Kjelsås Fotball** (stiftet 16. mars 1913) er fotballavdelingen til Kjelsås Idrettslag i Oslo. Klubben er lokalisert i bydel Nordre Aker.

Kjelsås spiller sine hjemmekamper på Grefsen stadion i Oslo. Klubbens A-lag har spilt i 2. divisjon sammenhengende siden nedrykket fra 1. divisjon i 2001.

## Tabellen

## Historie

Fotballgruppa er den største gruppa i idrettslaget og har spillere fra 5-årsalderen til Old Boys/Girls. Per 2022 hadde klubben 57 lag påmeldt i seriespill i Oslo Fotballkrets.

Kjelsås har spilt seks sesonger på landets nest øverste nivå (1949-51 og 1998-2001). Etter at Kjelsås rykket opp til daværende 3. divisjon høsten 1980 har klubben siden hatt tilhold i landets tre øverste divisjoner, det vil si at 2023-sesongen er Kjelsås sin 43. sesong på rad i toppfotballen.

Kjelsås rykket høsten 1997 opp i 1. divisjon, da de vant sin 2. divisjonsavdeling mot Vidar.

Kjelsås hadde fra 1993 inntil 2007-sesongen Stig Mathisen som trener. Mathisen hadde tidligere trent Lyn sammen med Drillo i 1987-88. I 2007 var Jan Aksel Opsahl Odden trener før Stig Mathisen var tilbake i 2008. Før 2010-sesongen tok Jan Aksel Opsahl Odden igjen over som trener for Kjelsås, sammen med Mathisen. 

Før sesongen 2012 tok assistenttrener Eivind Kampen over som hovedtrener for A-laget.

Kjelsås sin beste ligaplassering er 3.plassen i 1.divisjon i 1998. To ganger har Kjelsås nådd 4.runde i cupen - i 1987 og i 1999. Dette var rekord inntil 2023 da Kjelsås nådde semifinalen i NM.

11. mai 2011 vant Kjelsås mot Vålerenga i 2. runde av cupen. Kjelsås var dermed sikret å være beste Oslo-lag i Norgesmesterskapet den sesongen, ettersom de andre hovedstadslagene røk ut i 2. runde. I 3. runde ble Kjelsås slått ut av et annet eliteserielag, Sarpsborg 08. 

Daglig leder var i flere år Dag Halvorsen, frem til 2021 da Morten Fuglum tok over.    

## Kjente spillere
Jørgen Horn, Simen Stamsø Møller, Sigurd Rosted, Espen Garnås, Sebastian Jarl, Mathias Kjølø, Jesper Taaje, Sturla Ottesen, Ulrik Mathisen, Emanuel Grønner, Ole Erik Midtskogen, Yaw Paintsil, Andre Hansen, Bjørn Maars Johnsen, Simen Stamsø Møller og Karim Aoudia.

## Plassering i seriesystemet

Plassering i seriesystemet :

1949/50-1950/51: 1.divisjon (serienivå II)

1951/52-1952/53: 1.divisjon (serienivå III)

1953/54-1958/59: (serienivå IV eller lavere)

1959/60-1960/61: 3.divisjon (serienivå III)

1960/61-1961/62: (serienivå IV eller lavere)

1963-1964: 5.divisjon (serienivå V)

1965: 4.divisjon (serienivå IV)

1966-1968: 5.divisjon (serienivå V)

1969: 4.divisjon (serienivå IV)

1970-1971: 3.divisjon (serienivå III)

1972-1978: 4.divisjon (serienivå IV)

1979: 3.divisjon (serienivå III)

1980: 4.divisjon (serienivå IV)

1981-1997: 3.divisjon (fra 1991 het dette 2.divisjon) (serienivå III)

1998-2001: 1.divisjon (serienivå II)

2002-: 2.divisjon (serienivå III)

## Referanser


## Eksterne lenker
*
Barnes County

**Barnes County** er et fylke i den amerikanske delstaten Nord-Dakota. Det ligger i de sørøstlige delene av staten og grenser mot Griggs County i nord, Steele County i nordøst, Cass County i øst, Ransom County i sørøst, LaMoure County i sørvest og mot Stutsman County i vest.

Barnes Countys totale areal er 3 919 km² hvorav 56 km² er vann. I 2000 hadde fylket 11 775 innbyggere og administrasjonssenteret ligger i byen Valley City og det er også fylkets største by.
 
I 1872 fikk det navnet Burbank County oppkalt etter guvernør John. A. Burbank, men ble omdøpt til Barnes county i 1874 og fikk da navn etter dommeren Alanson H. Barnes (1818–1890).

Barnes County ble ifølge andre kilder opprettet 4. januar 1873 og fikk formell status 5. august 1878.

## Referanser


## Eksterne lenker
*
Ransom County

**Ransom County** er et fylke i den amerikanske delstaten Nord-Dakota. Det ligger i de sørøstlige delene av staten og grenser mot Cass County i nordøst, Richland County i øst, Sargent County i sør, Dickey County i sørvest, LaMoure County i vest og mot Barnes County i nordvest.

Ransom Countys totale areal er  km² hvorav 4 km² er vann. I 2006 hadde fylket  innbyggere og administrasjonssenteret ligger i byen Lisbon som også er fylkets største by.
## Eksterne lenker
*
Steele County (Nord-Dakota)

**Steele County** er et fylke i den amerikanske delstaten Nord-Dakota. Det ligger i de østlige delene av staten og grenser mot Grand Forks County i nord, Traill County i øst, Cass County i sørøst, Barnes County i sørvest, Griggs County i vest og mot Nelson County i nordøst.

Steele Countys totale areal er  km² hvorav 8 km² er vann. I 2006 hadde fylket  innbyggere, og administrasjonssenteret ligger i byen Finley.

## Eksterne lenker
*
Grefsen stadion

**Grefsen stadion** ligger på Grefsenplatået i grenseområdet mellom Grefsen og Kjelsås i bydel Nordre Aker i Oslo, og er hjemmebane for Kjelsås Fotball. 

## Historie
Grefsen stadion ble innviet i 1930. Stadionet var opprinnelig drevet av et aksjeselskap som ble etablert i 1920 med aksjonærene Kjelsås Idrettslag, Nydalens Skiklub, Grefsen Idrettslag og Aker kommune. I 1965 overtok Oslo kommune hele anlegget. I 2002 ble det lagt kunstgress.

Under en illegal fotballkamp i 1944 mellom Skeid og Vålerengen skal det ha vært 5–6000 tilskuere til stede på Grefsen stadion. Publikumsrekorden i nyere tid var 3293 i kampen mellom Kjelsås og Kongsvinger i 1998 (kvalifisering til eliteserien).. Dette antallet ble slått i semifinalen i NM 27.september 2023 mellom Kjelsås og Molde da det var 3317 tilskuere innenfor portene.

## Galleri

Fil:Grefsen1.jpg|Stadionet sett fra tribunen
Fil:Grefsen2.jpg|Stadionet sett mot sør
Fil:Grefsen3.jpg|Stadionet sett mot nord


## Se også
* Grefsen stadion holdeplass

## Referanser




## Eksterne lenker
*
Foster County

**Foster County** er et fylke i den amerikanske delstaten Nord-Dakota. Det ligger i de sentrale delene av staten og grenser mot Eddy County i nord, Griggs County i øst, Stutsman County i sør og mot Wells County i vest.

Foster Countys totale areal er  km² hvorav 30 km² er vann. I 2000 hadde fylket  innbyggere og administrasjonssenteret ligger i byen Carrington som også er fylkets største by.

## Eksterne lenker
*
Peter Doherty

**Peter Dermond Doherty** (født 5. juni 1913 i Magherafelt, Londonderry, Nord-Irland, død 6. april 1990 i Fleetwood, Lancashire, England) er en tidligere nordirsk fotballspiller som spilte for fem engelske og en nordirsk klubb i årene 1930 til 1953. Han var også manager for  og to engelske fotballklubber.

Doherty spilte 16 landskamper for Nord-Irland.

## Karriere som spiller
### Klubblag

## Karriere som fotballmanager
### Landslag

### Klubblag

## Meritter
### Som spiller
* Ble ligamester med Manchester City i 1936/37 sesongen.
* Vant FA-cupen med Derby i 1946.
* Scoret ett mål i FA-cupfinalen i 1946.

### Som manager
* Fikk Nord-Irland kvalifisert til VM i 1958.

## Referanser


## Litteratur
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 

## Eksterne lenker
*
Rødsildre

**Rødsildre** (*Saxifraga oppositifolia*) er en flerårig, eviggrønn urt i sildrefamilien. Blomstene er rødlige, og planten har motstatt bladstilling. Den kan vokse langt nord, og høyt til fjells. Den klokkeformede blomsten er vakker å se på, og har vært spist av inuitter.

## Beskrivelse
Rødsildre er lavtvoksende og vokser i puter eller matter, og den blir kun 2–5&nbsp;cm høy, med stengler som vokser krypende langs bakken. Artsepitetet *oppositifolia* viser til at bladene sitter motsatt, noe som er uvanlig i sildreslekta. Bladene er små og tungeformete. Stengelen ender i én enkelt rød til purpurfarget blomst med fem kronblader og ti støvbærere. Den er den eneste norske arten i sildrefamilien som har rødlige blomster. De andre artene har gule eller hvite blomster, noe som er sjelden for rødsildre. Den klokkeformede blomsten skiller rødsildre fra fjellsmelle som har flate blomster. Den er en av de første vårblomstene som blomstrer i fjellheimen, noe som skyldes at knoppene er utviklet på sensommeren året før blomstring.

## Utbredelse
Rødsildre er sirkumpolart utbredt i Arktis og i fjellstrøk lenger sør. Planta vokser helt nord til 83°15'N på Nord-Grønland, noe som gjør planta til den nordligst voksende planta i verden. I Europa finnes den sørover til Sierra Nevada i Sør-Spania. I Alpene vokser den høyere enn 4500&nbsp;moh., antagelig det kaldeste stedet noen blomsterplante vokser. I Norge er rødsildre vanlig på kalkgrunn i fjellet over hele landet og finnes  opp til 2300&nbsp;moh. i Jotunheimen. Den vokser også på Svalbard og Jan Mayen. Innenfor utbredelsesområdet varierer både utseende og kromosomtall, og botanikerne har ulike oppfatninger om hvordan arten best kan deles i underarter.

## Bruk
På Grønland har inuittene plukket rødsildre og spist de nektarfylte blomstene. Den er en populær plante i fjellhager, men er vanskelig å dyrke i varmere klima. Rødsildre er fylkesblomst for Nordland og kommuneblomst for Osen. Den er også den offisielle blomsten for det nordirske grevskapet Londonderry.

## Galleri

Fil:Saxifraga oppositifolia MHNT.BOT.2009.13.38.jpg|Kapsel og frø

## Referanser


## Litteratur
* 
* 
* 

## Eksterne lenker
* 
* Urtekildens bildegalleri - rødsildre
* Svalbards flora - ''Saxifraga oppositifolia'' L.
Serafim av Sarov

Sankt **Serafim av Sarov** (født **Prokhor Isidorovitsj Mosjnin**; 1754–1833) var en russisk munk og mystiker. Sankt Serafim bodde i klosteret i Sarov, men virket som åndelig far for det dengang lille nonneklosteret i Divejevo, noen km fra Sarov. 

St. Serafim er en av de mest elskede av de russiske helgnene, og ble kanonisert den  etter personlig påtrykk fra tsar Nikolai II. Hans relikvier ble oppbevart i en gullsarkofag i Sarovklosteret, men under revolusjonen ble relikviene gjemt av nonnene fra Divejevo, som sydde dem inn i lerret. Bolsjevikene var meget oppsatt på å finne relikviene, da det etter tradisjonen ble sagt at St. Serafim hadde forutsett kommunistenes maktovertakelse og fall.

Men i kaoset under revolusjonen og den påfølgende borgerkrigen, forsvant relikviene ut av historien. I 1991, på slutten av Gorbatsjovs reformperiode, ble relikviene gjenfunnet i kjelleren i et ateistisk museum i Leningrad, fortsatt innsydd i lerret, merket med påskriften "gamle malerier". Sommeren 1991 ble relikviene ført til Moskva under stor kirkelig festivitas, med bl.a patriark Aleksij II til stede. Klosteret i Sarov var fortsatt ikke gjenåpnet, men det ble bestemt at relikviene skulle oppbevares i nonneklosteret i Divejevo. Det er i dag et av de store ortodokse pilegrimsmålene i Russland.

## Referanser
Ramsey County (Nord-Dakota)

**Ramsey County** er et fylke i den amerikanske delstaten Nord-Dakota. Det ligger i de nordøstlige delene av staten og grenser mot Cavalier County i nord, Walsh County i øst, Nelson County i sørøst, Benson County i sørvest og mot Towner County i nordvest.

Ramsey Countys totale areal er 3 369 km² hvorav 301 km² er vann. I 2006 hadde fylket 11 267 innbyggere og administrasjonssenteret ligger i byen Devils Lake.
## Eksterne lenker
*
Brannfjellveien (Oslo)

**Brannfjellveien** (1-95, 2A-116) er en vei i Oslo på Ekeberg i bydel Nordstrand. Veien starter i Ekebergveien og går opp til Vårveien. Denne delen av veien går gjennom øvre deler av Ekebergskrenten. Her er det et lite opphold (gangvei over Brannfjell friområde), og Brannfjellveien fortsetter fra Olleveien til Sandstuveien. Den er fysisk stengt for gjennomkjøring til sistnevnte.

Veien ble oppkalt i 1915 etter Brannfjell, som ligger vest for veiens øvre del.
]
Veien har en rekke med fjorten ganske karakteristiske eneboliger i rekke fra 1960-tallet, opprinnelig på en festet tomt.

Grensen mellom Oslo kommune og Aker kommune gikk på nedsiden av nederste del av Brannfjellveien. På eiendommen til nr. 6 og 10 kan man finne to grensestener.

## Annet
I Namsos finnes det en vei med tilsvarende navn Brannfjellvegen.

## Referanser
Brannfjell

**Brannfjell** er et høydedrag øst og syd for Ekebergsletta i Oslo. Det har en største høyde på 205 meter over havet. Området er utlagt som naturpark, og er del av et «statlig sikret friluftslivsområde». 

Navnets opprinnelse er uviss, men man kan generelt si at navn som inneholder «brann» vanligvis har vært områder utsatt for nettopp brann. Navnet kan også komme av at det var en vete/baune på Ryen Varde som ligger like ved. Brannfjell er også brukt på en av grunnkretsene i Oslo, men denne omfatter mer enn det som til vanlig regnes til Brannfjell, nemlig områdene sør for Erlandstuveien/Sandstuveien til Raschs vei mellom Ekebergveien og Tormods vei. (Fra 1880 ble dette kalt Åslien)

De høyeste punktene på Brannfjell er et vanntårn satt opp av Aker kommunale vannverk i 1929, og tidligere en hoppbakke i tre i sørøst, som ble revet i 2007. Herfra kan man på klare dager se så langt som til Gaustatoppen. Ellers ble det i årene 1919 til 1925 anlagt 19 hytter til bruk for tuberkulose-pasienter i åssiden. Disse hyttene er kommunalt listeført som kulturminner. Nord for hyttene var en populær og vanskelig skibakke, som fikk navnet *Døden*, dels med henvisning til vanskelighetsgraden. 

Før i tiden var tjernet *Svarta* inne i Brannfjellskogen et populært badested for de lokale familiene. Tjernet grodde gradvis igjen, ble rehabilitert, men har nå grodd delvis igjen på nytt. Det er store forekomster av amfibier ved tjernet, både stor og liten salamander, samt spissnutefrosk og vanlig frosk. Tjernet er derfor vurdert som «svært viktig» (A-verdi) av Miljødirektoratet.

I vesthellingen finnes både edellauvskog og rik sumpskog.

Under krigen hadde tyskerne luftvernstillinger på nedsiden av høydedraget (Ekebergsletta).Man kan fremdeles finne restene etter tre kanonfundamenter fra 1918 på toppen av Brannfjell. Det norske forsvaret hadde i lang tid en radiostasjon med radiomaster på stedet, denne stasjonen ble bygget av tyske forsvar i 1940. Området er nå frigitt for offentlig ferdsel. Militærområdet lå mellom vanntårnet og Svarta.

Fjellgrunnen består for det meste av gamle svaberg fra slutten av siste istid.

## Referanser
Logan County (Nord-Dakota)

**Logan County** er et fylke i den amerikanske delstaten Nord-Dakota. Det ligger i de sentrale delene av staten og grenser mot Stutsman County i nordøst, LaMoure County i øst, McIntosh County i sør, Emmons County i vest og mot Kidder County i nordvest.

Logan Countys totale areal er  km² hvorav 48 km² er vann. I 2000 hadde fylket  innbyggere og administrasjonssenteret ligger i byen Napoleon.
## Eksterne lenker
*
Nelson County (Nord-Dakota)

**Nelson County** er et fylke i den amerikanske delstaten Nord-Dakota. Det ligger i de østlige delene av staten og grenser mot Walsh County i nord, Grand Forks County i øst, Steele County i sørøst, Griggs County i sør, Eddy County i sørvest, Benson County i vest og mot Ramsey County i nordvest.

Nelson Countys totale areal er 2 613 km² hvorav 70 km² er vann. I 2000 hadde fylket 3 715 innbyggere og administrasjonssenteret ligger i byen Lakota.
## Eksterne lenker
*
Sikkerhetsgradert informasjon

**Sikkerhetsgradert informasjon** er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte sikkerhetsklarering.

## Norge

I Norge kan gradering skje med hjemmel i følgende regler:

### Offentlighetsloven

Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.

Den tidligere offentlighetsloven, lov om offentlighet i forvaltningen av 1970, ble opphevet 1. januar 2009 samtidig som dagens gjeldende lov trådte i kraft.

### Sikkerhetsloven

Lov om forebyggende sikkerhetstjeneste, også kalt sikkerhetsloven, regulerer adgang til opplysninger som kan skade Norges eller dets alliertes sikkerhet, forholdet til fremmede makter, eller andre vitale sikkerhetsinteresser. Det er fire grader i stigende rekkefølge:

* *BEGRENSET*
* *KONFIDENSIELT*
* *HEMMELIG*
* *STRENGT HEMMELIG*

Dokumenter som ikke er graderte kalles *ugraderte*. Dette er strengt tatt ikke en grad, men påføres ofte i miljøer hvor det håndteres en høy andel graderte dokumenter, for å markere et tydelig skille mellom gradert og ikke-gradert informasjon. 

Innenfor NATO brukes et tilsvarende system med følgende grader:

* *NATO UNCLASSIFIED*
* *NATO RESTRICTED*
* *NATO CONFIDENTIAL*
* *NATO SECRET*
* *COSMIC TOP SECRET*

Dokumenter som er NATO Unclassfied er ikke per definisjon jf CM2002(49) ugradert, men som "Kan unntas offentligheten".

### Beskyttelsesinstruksen

Beskyttelsesinstruksen brukes på materiale som ikke kan graderes etter sikkerhetsloven. Den brukes på informasjon som kan skade offentlige interesser, en bedrift, institusjon eller enkeltperson. Det er to grader i stigende rekkefølge:

* *Fortrolig*
* *Strengt fortrolig*

Denne instruksen er verken lov eller forskrift, men en kongelig resolusjon. Den er hjemlet i Kongens instruksjonsmyndighet, og gjelder derfor bare for statsforvaltningen. 

Beskyttelsesinstruksen gir den som håndterer gradert materiale et personlig ansvar for at opplysningene ikke kommer på avveie.

## Sverige
I Sverige reguleres sikkerhetsgradering av informasjon av *säkerhetsskyddslagen*, som trådte i kraft 1. april 2019. Loven fastsetter fire graderinger utfra den skade som avsløring av opplysningen kan medføre for Sveriges sikkerhet:

# *kvalificerat hemlig* ved en særdeles alvorlig skade
# *hemlig* ved en alvorlig skade
# *konfidentiell* ved en ikke ubetydelig skade
# *begränsat hemlig* ved kun begrenset skade

## Referanser


## Eksterne lenker
*Lovdata: ''Sikkerhetsloven''
* Lovdata: ''Beskyttelsesinstruksen''
Dalvík

**Dalvík** er en liten fiskeby i Eyjafjörður på Island.

Samfunnet på Dalvíkurbyggð ble dannet i 1998 ved sammenslåingen av tre distrikter i ytre Eyjafjörður: Byen Dalvík og landsbydistriktene Svarfaðardalur og Árskógsströnd. Dalvíkurbyggðs logo er tre fjell som symboliserer sammenslåingen av de tre samfunnene.

Det bor omkring 1500 mennesker i Dalvík. Økonomien baserer seg på fisk og fiskeforedling, i tillegg til forskjellig industri og matforetak, tjenester, reklame og handel. Dalvík havn er en stor fiskeri og handelshavn. Ferjen «Sæfari» seiler fra Dalvík til øya Grímsey, Islands nordligste samfunn, som ligger på den nordlige polarsirkel.

Dalvik er også vennskapsby med Hamar.
## Eksterne lenker
*
Mercer County (Nord-Dakota)

**Mercer County** er et fylke i den amerikanske delstaten Nord-Dakota. Det ligger i de sentrale delene av staten og grenser mot McLean County i nord, Oliver County i øst, Morton County i sør, Stark County i sørvest og mot Dunn County i vest.

Mercer Countys totale areal er 2 881 km² hvorav 173 km² er vann. I 2000 hadde fylket 8 644 innbyggere og administrasjonssenteret ligger i byen Stanton.

Fylket er et av USAs største kullfelt, med 4 større kullkraftverk beliggende innenfor fylkesgrensene. 
## Eksterne lenker
*
Vinderen

**Vinderen** (alternativ, eldre skrivemåte *Vindern*) er et strøk helt sydøst i bydel Vestre Aker i Oslo. Strøket er primært et boligstrøk og har mange eneboliger. T-banen har et stoppested her, Vinderen stasjon, som ligger på Holmenkollbanen. Ved T-banestasjonen finnes det også et mindre butikksentrum med ulike butikker og kafeer. 

Tidligere Vindern Conditori fra 1902, fra 1971 restauranter og næringsbygg, i Slemdalsveien 70 ble totalskadet i brann 13. til 14. august 2008.

Ambassaden til Kina og den indiske ambassadørens residens finnes i strøket.

Vinderens opprinnelige navn var Vindarvin, altså en «vin-gård». Førsteleddet kan ha vært et forsvunnet elvenavn, «Vind», på det som idag heter Sognsvannselven eller -bekken, som snor og «vinder» seg ned fra Gaustadskogen.

## Beliggenhet
Vinderen er avgrenset av Ring 3 i nordvest og nord, Sognsvannsbekken til Rasmus Winderens vei, deretter ned Rasmus Winderens vei til Sognsvannsbanen i øst, ned til Sognsvannsbanen møter Holmenkollbanen/Slemdalsveien inntil Jacob Hansens vei, deretter en tenkt linje rett vestover for denne i syd, til Ring 3. Dermed grenser strøket til Ris og Gaustad i nord, Gaustadbekkdalen og Blindern i øst, Frøen i sydøst, Borgen i syd, Smestad i sydvest og Grimelund i vest. 

## Galleri

Vinderen 13. august 2008.jpg|Fra brannen i Vinderen Conditori-gården 13. og 14. august 2008.


## Se også
* Vinderen skole
* Vinderen stasjon
* Vinderen sportsforening
* Ris (Oslo)
* Ris ungdomsskole
* Slemdal
* Grimelund
## Eksterne lenker
* 
* ''Aftenposten:'' Kraftig brann på Vinderen.
* ''Aftenposten:'' Har ikke kontroll på Vinderen-brann.
* ''Aftenposten:'' Brann på Vinderen vil ikke gi seg.
* Funkisvandring på Vinderen
Grant County (Nord-Dakota)

**Grant County** er et fylke i den amerikanske delstaten Nord-Dakota. Det ligger i den sørvestlige delen av staten og grenser mot Morton County i nord, Sioux County i sør, Adams County i sørvest, Hettinger County i vest og mot Stark County i nordvest.

Grant Countys totale areal er 4 315 km² hvorav 17 km² er vann. I 2000 hadde fylket 2 841 innbyggere og administrasjonssenteret ligger i byen Carson.

## Referanser

## Eksterne lenker
*
Sheridan County (Nord-Dakota)

**Sheridan County** er et fylke i den amerikanske delstaten Nord-Dakota. Det ligger i de sentrale delene av staten og grenser mot McHenry County i nord, Pierce County i nordøst, Wells County i øst, Kidder County i sørøst, Burleigh County i sør og mot McLean County i vest.

Sheridan Countys totale areal er  km² hvorav 88 km² er vann. I 2006 hadde fylket  innbyggere og administrasjonssenteret ligger i byen McClusky.

## Referanser